SS «Albert Ballin»

SS «Albert Ballin» var et cruiseskip tilhørende Hamburg-Amerika-linjen. Det ble sjøsatt i 1923, og var oppkalt etter Albert Ballin, rederiets visjonære direktør og oppfinner av cruiseskip, som hadde begått selvmord i desperasjon over første verdenskrigs ødeleggelser i 1918.

«Albert Ballin» ble bygget av Blohm & Voss i Hamburg, og seilte på linjen Hamburg-New York. I 1928 ble en turistklasse introdusert, og en ny maskin øket skipets hastighet til 19 knop i 1929. I 1934 ble skipet forlenget med 50 fot og hastigheten øket til 21,5 knop.

Skipet ble omdøpt til «Hansa» av Hamburg-Amerika-linjens styre i 1935 fordi Albert Ballin var jøde. «Hansas» siste atlantiske tur var i 1939. I 1945 ble skipet satt inn i evakueringen av Gotenhafen, men gikk 6. mars på en mine utenfor Warnemünde og sank.

Vraket ble berget og gjenbygget av Sovjetunionen ca. 1949, og gitt navnet «Sovjetski Sojus». Dette skipet ble det største passasjerskip som seilte under sovjetisk flagg. Fra 1955 seilte skipet mellom Vladivostok og destinasjoner i Det fjerne østen. Det ble omdøpt til «Sojus» i 1980, men et år senere ble det hugget opp.

Eksterne lenker 
 
 

Tyske dampskip
Sovjetunionen
Skip bygget i Tyskland
Skip fra 1923
Skip sluttseilt 1981
Krigsforlis
Artikler i sjøfart-prosjektet